钦定古今图书集成/理学汇编/学行典/第037卷 > 理数钤〈坎集上〉 > 《圆图乾坤互变》
## 钦定古今图书集成/理学汇编/学行典/第037卷 > 理数钤〈坎集上〉 > 《圆图乾坤互变》

自《干》变《坤》，

一变“一阴。”

《夬》则《兑》也，〈上卦为《兑》。〉

二变二阴。

《大有》“大壮”、则“离”为首。〈《大有》上卦为“离。” 〉

三变“四阴。”

《小畜》《需》《大畜》《泰》，则“巽”为首。〈《小畜》上卦为巽，自干至泰八卦。上卦皆兑，离巽主之，内兑一阴，巽三阴也。〉

四变“八阴。”

下体《兑卦》主之。〈“《离》《兑》《睽》《归妹》《中孚》《节》《损》《临》八卦，下体皆兑卦” 故也。〉

五变十六阴。

下体《离卦》主之。〈《同人》《革》《离》《丰》《家人》《既济》《贲》《明夷》八卦，下体皆离卦。〉

六变三十二阴。

自《姤》至《坤》三十二卦，皆《巽》主之；〈《姤》卦下体为“巽” 故也。〉前三变，上卦主之，《兑》《离》《巽》也；后三变，下卦主之，亦无非《兑》《离》《巽》也。

自《坤》变《干》，

一变《一阳》。

《剥》则《艮》也。〈剥上卦：艮体。〉

二变《二阳》。

《比》《观》：《坎》为首，〈《比》上卦坎体。〉

三变“四阳。”

震为首，《豫》《晋》《萃》《否》四卦，《豫》上卦震体，自《坤》至《否》八卦，上体皆《艮》，《坎》《震》主之。〈内《艮》一阳、《坎》二阳、《震》三阳也。〉

四变《八阳》。

下体《艮》卦主之。〈《谦》《艮》《蹇》《渐》《小过》《旅》《咸》《遁》八卦，下体皆艮卦故也。〉

五变十六阳。

下体《坎卦》主之。〈《师》《蒙》坎涣《解》《未济》《困》《升》蛊井巽恒鼎大过《姤》〉

六变三十二阳

自《复》至《干》三十二卦，皆震主之。〈“《复》卦” 下体《震》。〉前三变，上卦主之，《艮》《坎》《震》也；后三变下卦主之，亦艮坎震也。

《先天》八卦之位：干兑离震巽坎艮坤。

后天八卦之位：干坎艮震巽离坤兑。

《圆图》自《坤》一变一阳《剥》，二变二阳《观》，三变三阳《否》，四
变四阳《遁》，五变五阳《姤》，六变反生至《干》，得三十二阳。
自《干》一变一阴《夬》，二变二阴，大《壮》，三变三阴《泰》，四变
四阴《临》，五变五阴《复》，六变反生至《坤》得三十二阴，此
六十四卦合而为一者，天之太极也。自复至《干》得三
十二阳，自姤至《坤》得三十二阴，此六十四卦分而为
二者，地之二而四，两仪生四象也。“天门”十六卦，为天
之变。自《干》至《临》。“地户”十六卦，为地之化。自《坤》至《遁》。《人
路》十六卦，为天唱地。自《复》至《同人》。“鬼方”十六卦，为地
和天。自《姤》至《师》六十四卦析于四者，天地人物之四
而八，四象生八卦也。自一以至无极，其数无穷，皆不
出此图矣。

《先天圆图》左方百十二阳八十阴，上亦然；右方百十
二阴八十阳，下亦然。离兑当春，有五十六阳四十阴，
坎艮当秋，故反之。干、巽当夏，有六十四阳三十二阴，
坤震当冬，故反之。春秋昼夜等而阴阳不等者，春主
阳生，秋主阴杀。在日月则昼夜之数同，在天地则阴
阳之分异。干、兑、离震一百十二阳八十阴，坤艮坎巽
一百十二阴八十阳。